b'\n_START_ARTICLE_\nRjavi uhati netopir\n_START_SECTION_\nOpis\n_START_PARAGRAPH_\nOdrasle \xc5\xbeivali merijo v dol\xc5\xbeino med 42 in 53\xc2\xa0mm, razpon prhuti imajo med 24 in 29\xc2\xa0cm, tehtajo pa med 5 in 11 grami. Ime je vrsta dobila po dolgih uhljih, ki v dol\xc5\xbeino merijo od 33 do 39\xc2\xa0mm._NEWLINE_Ta vrsta netopirjev dan pre\xc5\xbeivi v skupinah. Najraje se zadr\xc5\xbeujejo v podzemnih jamah, lahko pa tudi v votlih drevesih in stavbah. Za razliko od ve\xc4\x8dine netopirjev se pri lovu na \xc5\xbeu\xc5\xbeelke, ki jih obi\xc4\x8dajno ne lovi v letu, zana\xc5\xa1a na vid. Pogosto lovi tudi podnevi, leti pa po\xc4\x8dasneje od ve\xc4\x8dine ostalih vrst netopirjev._NEWLINE_Parjenje poteka jeseni, samice pa junija naslednje leto skotijo po enega mladi\xc4\x8da.\n_START_SECTION_\nEholociranje\n_START_PARAGRAPH_\nPri lovu si poleg vida pomaga tudi z eholociranjem na frekvencah med 27 in 56\xc2\xa0kHz, z najve\xc4\x8djo energijo pri 45\xc2\xa0kHz in povpre\xc4\x8dno dol\xc5\xbeino pulzov 2,5 ms.'